Ikea tilbagekalder oplader: Kan give forbrændinger og stød

I en pressemeddelelse oplyser Ikea, at opladeren ÅSKSTORM i mørkegrå tilbagekaldes. De beder alle kunder stoppe brugen og aflevere den retur.

Konkret drejer det sig om modellen med artikelnummeret 504.611.93. En 40 watt USB-oplader med to USB-A og ét USB-C-stik. Den kan identificeres med modelnummeret ICPSW5-40-1, som findes på en etiket på bagsiden af USB-opladeren, som ses på billedet nedenfor.

Læs også: Ikea præsenterer ny genvejsknap

Laderen kan genkendes på det markerede modelnummer.

I tests af opladeren har Ikea konstateret, at der under brug, hvor ledningen bukkes og vikles kan opstå slid, som i sidste ende kan medføre forbrændringer og elektrisk stød.

Man kan levere laderen tilbage i alle varehuse og få refunderet pengene. Kvittering er ikke nødvendig.

Ikea tilbagekalder oplader: Kan give forbrændinger og stød